stanford-oval/wikipedia huggingface dataset:
Pupilli

Pupilli on silmän värikalvon keskellä oleva pyöreä reikä.
Pupilli (lat. pupilla) eli mustuainen on silmän värikalvon keskelle jäävä aukko. Värikalvossa olevat lihakset muuttelevat pupillin laajuutta ja siten säätelevät verkkokalvolle päätyvän valon määrää. Pupilli suurenee hämärässä valaistuksessa, jotta verkkokalvolle saataisiin kerättyä suurempi määrä valoa. Kirkkaassa valaistuksessa pupilli taas pienenee.
Pupilli näyttää mustalta, koska siihen saapuva valo absorboituu suurimmaksi osaksi silmän sisäosan kudoksiin. Kirkkaassa valossa ihmisen pupillin halkaisija on noin 1,5 millimetriä, hämärässä jopa kahdeksan millimetriä.
Myös monet päihteet ja lääkkeet vaikuttavat pupillin suuruuteen. Opiaatit saavat pupillin supistumaan, kun taas monet vahvat stimulantit kuten amfetamiini tai psykedeelit kuten LSD laajentavat pupillia.
Eläinten pupilli

Eläinten pupillit toimivat periaatteessa samalla tavalla kuin ihmisen, mutta muodossa on lajikohtaisia eroja. Kissalla pupilli supistuu kapeaksi pystyraoksi ja syyksi on arveltu tarvetta nähdä hyvin ylös ja alas (lintuja ja hiiriä). Monilla kasvinsyöjillä pupilli on vaakasuoraan soikea, koska saaliseläimille on eduksi laaja näkökenttä. Vaikka pupilli olisi kirkkaassa valossa supistunut, horisontin suuntainen pupillin rako auttaa havaitsemaan petoeläimet. Hevosen pupillin reunassa on pieniä ulokkeita, joiden tehtävänä on ilmeisesti varjostaa liian kirkkaalta auringonpaisteelta. Alpakoilla ja laamoilla pupilli voi supistua niin paljon, että vain pupillin päihin jää pienet aukot. Tämä lienee sopeutuma erittäin voimakkaaseen auringon säteilyyn ylhäällä vuoristossa. Hylkeillä pupilli supistuu pinnalla pieneksi pyöreäksi aukoksi. Hylkeiden silmän linssi on lähes pallomaisen pyöreä ja tarkoitettu veden alla näkemiseen, pinnalla hylkeet ovat hyvin likinäköisiä. Pienen pupillin läpi katsotaan vain linssin keskiosalla, jolloin reuna-alueiden voimakas taittuminen jää pois.
Pupilleihin liittyvää termistöä

Mydriaasi (mydriasis) tarkoittaa pupillin laajentuneisuutta. Pupillia laajentava lääkeaine on mydriaatti
Mioosi (miosis) tarkoittaa pupillin supistustilaa. Miootti on silmätippa, joka saa mustuaisen supistumaan. Niitä käytetään glaukooman hoidossa.
Anisokoria tarkoittaa pupillien erikokoisuutta.
Aiheesta muualla

Mustuaisen puoliero, Terveyskirjasto.fi
Näkövammaistieto, Keskuspuisto.fi (Arkistoitu – Internet Archive)
Pupillireaktio
Bethel-yliopisto (Indiana)

| Bethel-yliopisto> Bethel University Indiana |
| --- | --- |
Motto:  With Christ at the Helm
Perustettu:  1947
Sijainti:  Mishawaka, Indiana  Yhdysvallat
Sivusto:  https://betheluniversity.edu/
Bethel-yliopisto (engl. Bethel University Indiana, lyh. BU) on Yhdysvaltain Indianassa sijaitseva yksityinen yliopisto. Yliopisto on perustettu vuonna 1947 ja se sijaitsee Mishawakan kaupungissa. Yliopisto on taustaltaan kristillinen, ja se toimii anabaptistisen Missionary Church-kirkkokunnan työyhteydessä.
Aiheesta muualla

Yliopiston verkkosivusto (englanniksi)
Grace College

| Grace College |
| --- | --- |
Motto:  Character, Competence, Service
Perustettu:  1948
Sijainti:  Winona Lake, Indiana  Yhdysvallat
Sivusto:  https://www.grace.edu/
Grace College (lyh. GC) on Yhdysvaltain Indianassa sijaitseva yksityinen korkeakoulu. Grace College on perustettu vuonna 1948, ja se sijaitsee Winona Laken kaupungissa. Grace College on taustaltaan kristillinen korkeakoulu. Korkeakoulu toimii anabaptistisen Fellowship of Grace Brethren Churches-kirkkokunnan työyhteydessä.
Aiheesta muualla

Yliopiston verkkosivusto (englanniksi)
Anne Leppäjärvi

Anne Leppäjärvi (s. 1973 Kolari) on suomalainen journalisti, joka on toiminut syksystä 2010 lähtien Haaga-Helia ammattikorkeakoulun journalismin tutkintojohtajana. Leppäjärvi on European Journalism Training Association -järjestön (EJTA) puheenjohtaja. Hän johtaa International Press Instituten (IPI) Suomen komiteaa ja kuuluu järjestön kansainväliseen johtokuntaan. Aiemmin hän on työskennellyt mm. Etelä-Suomen Sanomien (1998–1999) ja Turun Sanomien (1999–2010) toimituksissa.
Anne Leppäjärvi on ollut voitti Suuri journalistipalkinto -kilpailussa sarjan Vuoden journalistinen teko 2015 journalismin koulutuksen uudistamisesta Suomessa ja alan kehittämisen edistämisestä. Hän on saanut ehdokkuuden myös kaksi kertaa myöhemmin alaa uudistaneista hankkeista.
Leppäjärvi on toiminut päätyönsä ohella vastaavana tuottajana Long Playn ja 11-kollektiivin Avaruus- ja seksimatka 2015 -hankkeessa sekä tehnyt oppimateriaaleja.
Tunnustukset

Suuri Journalistipalkinto, vuoden journalistinen teko 2015, Bonnier: Suomalaisen toimittajakoulutuksen uudistaminen
Vuoden järjestöteko 2018, Journalistiliitto: Faktana, kiitos! Toimittajien kiertue kouluihin
Vuoden vuorovaikutusteko 2022, Prologos ry: Monikielisen tiimimallin kehittäminen
Bluefieldin yliopisto

| Bluefieldin yliopisto |
| --- | --- |
 engl. Bluefield University 
Motto:  Deus, Patria, Lux
Perustettu:  1922
Sijainti:  Bluefield, Virginia  Yhdysvallat
Sivusto:  https://www.bluefield.edu/
Bluefiled-yliopisto (engl. Bluefield University, lyh. BU) on Yhdysvaltain Virginiassa sijaitseva yksityinen yliopisto. Yliopisto on perustettu vuonna 1922, ja se sijaitsee Bluefieldin kaupungissa. Yliopisto on taustaltaan kristillinen, ja se toimii baptistisen liikkeen työyhteydessä.
Aiheesta muualla

Yliopiston verkkosivusto (englanniksi)
Howard Paynen yliopisto

| Howard Paynen yliopisto |
| --- | --- |
 engl. Howard Payne University 
Motto:  Believe, Belong, Become
Perustettu:  1889
Sijainti:  Brownwood, Texas  Yhdysvallat
Sivusto:  https://www.hputx.edu/
Howard Paynen yliopisto (engl. Howard Payne University, lyh. HPU) on Yhdysvaltain Texasissa sijaitseva yksityinen yliopisto. Yliopisto on perustettu vuonna 1889, ja se sijaitsee Brownwoodin kaupungissa. Yliopisto on taustaltaan kristillinen, ja se toimii baptistisen liikkeen työyhteydessä.
Aiheesta muualla

Yliopiston verkkosivusto (englanniksi)
John Prescott

| John Prescott |
| --- | --- |
 2007
Britannian varapääministeri
 1997–2007  
Pääministeri:  Tony Blair
Edeltäjä:  Michael Heseltine
Seuraaja:  Nick Clegg
Ympäristö-, liikenne- ja alueministeri
 1997 – 2001  
Ylähuoneen jäsen
 2010 – 2024  
Kansanedustaja
 1970 – 2010  
Ryhmä/puolue:  Työväenpuolue
Vaalipiiri:  Kingston upon Hull (itä)
Henkilötiedot
Syntynyt: 31. toukokuuta 1938 Prestatyn, Wales
Kuollut: 21. marraskuuta 2024 (ikä 86)
Arvonimi: The Right Honourable
Tiedot
Puolue:  Työväenpuolue
Koulutus:  taloustieteen kandi
Tutkinnot:  Hullin yliopisto
John Leslie Prescott (31. toukokuuta 1938 Prestatyn, Wales – 21. marraskuuta 2024) oli brittiläinen työväenpuolueen poliitikko ja Tony Blairin hallituksen varapääministeri vuosina 1997–2007.
Työväenluokkaistaustainen Prescott oli rautatietyöläisen poika. Hän epäonnistui 11+-kokeessa, eikä päässyt grammar schooliin, ja aloitti työuransa 15-vuotiaana kokin apulaisena. Hän oli kymmenen vuotta kauppalaivastossa muonittajana ja suoritti 1963 tutkinnon taloustieteessä ja politiikassa ammattiyhdistysten kursseja järjestävästä Ruskin Collegesta Oxfordista.lähde? Myöhemmin hän suoritti alemman korkeakoulututkinnon taloustieteessä Hullin yliopistossa.
Prescott valittiin 1970 työväenpuolueen edustajaksi Itä-Hullin vaalipiiristä sen pitkän oppositiokauden aikaan. Vuonna 1994 hänestä tuli Työväenpuolueen varapuheenjohtaja. Vuoden 1997 vaalivoiton jälkeen hänestä tuli varapääministeri ja First Secretary of State vastuullaan ympäristö, liikenne ja alueet. Varapääministerin vakinaistettiin Britannian hallitukseen 2001. Prescott ilmoitti 10. toukokuuta 2007, samana päivänä kuin Tony Blair, eroavansa kesäkuussa.
Prescott oli median huomion kohteena useita kertoja. Hän tunnusti olleensa vuosina 2002–2004 suhteessa sihteerinsä Tracey Templen kanssa. Sen sijaan hän kielsi nimittäneensä George W. Bushin hallinnon Lähi-idän tiekartta-rauhansuunnitelman hoitoa ’paskaksi’ (crap). The Independent totesi hänen tehneen ehkä enemmän hallaa englannin kielelle kuin kenenkään muun poliitikon.
Prescott kertoi keväällä 2008 ilmestyneissä muistelmissaan sairastaneensa bulimiaa 1980-luvulla, jolloin hänelle jäi pitkien työpäivien aikana ainoaksi rentoutumiskeinoksi ruoan ahmiminen. Prescott kärsi viimeisinä vuosinaan Alzheimerin taudista, ja hän kuoli marraskuussa 2024 hoitokodissa.
Valdemar Maununpoika

| Valdemar Maununpoika |
| --- | --- |
 Suomen herttuan Valdemarin sinetti.
Suomen herttua
Valtakausi:  1302– 1318
Edeltäjä:  Bengt Birgerinpoika
Seuraaja:  Pentti Algotinpoika

Syntynyt:  n.1285
Kuollut:  1318 Nyköpingin linna
Puoliso:  Kristina Torkkelintytär Ingeborg Eriksdotter
Suku:  Bjälbo
Isä:  Maunu Ladonlukko
Äiti:  Helvig
Valdemar Maununpoika (Bjälbo) (k. 1318) oli Maunu Ladonlukon nuorin poika. Hän osallistui veljensä Eerik Maununpojan kanssa juonitteluihin Torkkeli Knuutinpoikaa vastaan ja myöhemmin myös Birgeriä vastaan.
Kun kuningas Birger Maununpoika kruunattiin kuninkaaksi, Valdemarista tuli Suomen herttua. Vuonna 1310 solmitun Ruotsin valtakunnanjakosopimuksen mukaan hän sai hallittavikseen Varsinais-Suomen, Hämeen, Uudenmaan, Ahvenanmaan, Tukholman, osan arkkihiippakuntaa ja Öölannin. Lisäksi hän hallitsi Suomessa Turun ja Hämeen linnoja. Birger vangitutti Valdemarin ja Eerikin, ja nämä kuolivat Nyköpingin linnan vankilassa (niin sanotut Nyköpingin pidot).
Bethel-yliopisto (Minnesota)

| Bethel-yliopisto (Minnesota) |
| --- | --- |
 engl. Bethel University 
Perustettu:  1871
Sijainti:  Saint Paul, Minnesota  Yhdysvallat
Sivusto:  https://www.bethel.edu/
Bethel-yliopisto (Minnesota) (engl. Bethel University, lyh. BU) on Yhdysvaltain Minnesotassa sijaitseva yksityinen yliopisto. Yliopisto on perustettu vuonna 1871, ja se sijaitsee Saint Paulin kaupungissa. Yliopisto on taustaltaan kristillinen, ja se toimii baptistisen Converge-kirkkokunnan työyhteydessä.
Aiheesta muualla

Yliopiston verkkosivusto (englanniksi)
Pompeius

Pompeius
Gnaeus Pompeius Magnus (29. syyskuuta 106 eaa. – 29. syyskuuta 48 eaa.) oli roomalainen sotapäällikkö. Hän yritti voittaa Julius Caesarin tasavallan lopunaikojen valtataisteluissa, mutta hänet lyötiin seuranneessa sisällissodassa. Lopulta Ptolemaios XIII murhautti hänet Egyptissä.
Varhaisemmat vaiheet

Pompeius syntyi senaattoriperheeseen pohjois-italialaisessa Piceneumin kaupungissa. Pompeiuksen suku ei ollut perinteisiä valtasukuja, mutta hänen isänsä Gnaeus Pompeius Strabo oli kuitenkin edennyt tasaisesti virkaurallaan. Hänet oli valittu kvestoriksi 104 eaa., preettoriksi 92 eaa. ja diktaattori Mariuksen tuella konsuliksi vuonna 89 eaa. Hänen isänsä kuoli 87 eaa. Mariuksen ja Sullan välisessä konfliktissa. Pompeiuksesta tuli nyt sukunsa pää. Pompeiuksen piti pysytellä seuraavat vuodet taustalla Mariuksen kannattajien hallitessa Italiaa.
Itäisellä Välimerellä ja Levantissa

Pompeius lähetettiin 67 eaa. Vähään-Aasiaan tehtävänään merirosvouksen lopettaminen Välimerellä. Nimitystä edelsi jälleen poliittinen peli Roomassa, joka kuitenkin kääntyi Pompeiuksen eduksi. Pompeius retki oli menestys ja hän onnistui karkottamaan merirosvot muutamassa kuukaudessa.
66 eaa. Pompeius valittiin poissa olevana johtamaan sotaa Pontoksen kuningasta  Mithridates VI:ta vastaan. Lakia ehdotti tribuuni Gaius Manilius ja sitä kannatti myös Cicero, jonka puhe aiheesta on säilynyt nykypäiviin saakka. Aristokraatit luonnollisesti vastustivat.
Sotaretkellä Pontoksesta ja Syyriasta tuli Rooman provinsseja. Pompeius valtasi myös Jerusalemin ja tunkeutui Jerusalemin temppeliin. Pompeius laajensi Rooman vaikutusvaltaa kauas Lähi-itään aina Mustallemerelle ja Kaukasukselle asti. Pompeiuksen sotasaaliin sanotaan olleen mittaamattoman suuri. Myös Rooman valtakunnan väkiluku kasvoi huomattavasti Pompeiuksen valloitusten seurauksena.
Kansalaissota

Caesar sai kutsun senaatilta saapua yksityishenkilönä Roomaan vuonna 49 eaa. Caesar ei totellut käskyä luopua armeijastaan. Pompeius oli varma asemastaan. Hän oli sanonut:" Minun tarvitsee vain polkea maahan jalallani, ja armeijat kasvavat maasta". Caesar ylitti Rubikonin ja eteni Italiaan.
Pompeiuksen piti jättää Rooma. Hän vetäytyi Etelä-Italiaan. Caesar saapui Roomaan ja sai haltuunsa sinne jääneen valtion kassan, mikä oli vakava takaisku Pompeiukselle. Pompeius ajatteli ilmeisesti, että hänen mahdollisuutensa vastustaa Caesaria olisivat parhaat idässä. Hän vetäytyi edelleen Kreikkaan mukanaan joukko konservatiiveja. Ratkaiseva Farsaloksen taistelu käytiin 48 eaa.
Pompeius hävisi taistelun ja pakeni henkensä edestä Egyptiin. Siellä kuningas Ptolemaios XIII ja Pompeiuksen entiset upseerit totesivat parhaaksi valita puolensa ja murhasivat Pompeiuksen vuonna 48 eaa. Hänet murhattiin hänen 58. syntymäpäivänään Pelusionissa puukottamalla selkään miekalla ja tikarilla. Hänen päänsä irrotettiin ja se tarjottiin myöhemmin Caesarille seipään nokassa. Ruumis jätettiin rannalle, josta Pompeiuksen vapauttama orja sen löysi ja polttohautasi. Caesar ei ollut mielissään lahjastaan, Plutarkhoksen mukaan hän vuodatti kyyneleitä entisen liittolaisensa ja vihamiehensä muistolle.
Jälkimaine

Roomalaisille historioitsijoille Pompeiuksen elämä edusti oikein elettyä periroomalaista elämää. Pompeius oli ansainnut asemansa omilla urotöillään. Hän oli heille tasavallan sankari, jonka tuhoksi koitui lopulta Caesarin aliarviointi. Pompeius nähtiin traagisena hahmona, roomalaisena Aleksanteri Suurena.
Pompeiuksen avioliitot ja lapset

Ensimmäinen vaimo, Antistia
Toinen vaimo, Aemilia Scaura
Kolmas vaimo, Mucia Tertia
Poika Gnaeus Pompeius, teloitettiin vuonna 45 eaa.
Tytär Pompeaia, avioitui Faustus Cornelius Sullan kanssa
Poika Sextus Pompeius
Neljäs vaimo, Julia Caesaris (Caesarin tytär)
Viides vaimo, Cornelia Metella (Metellus Scipion tytär)
Kirjallisuutta

Alf Henrikson: Antiikin tarinoita 1–2.  WSOY, 1993.  ISBN 951-0-18515-9
Pekka Tuomisto: Rooman diktaattorit.  Karisto, 2003.  ISBN 951-23-4442-4
Aiheesta muualla

Kuvia tai muita tiedostoja aiheesta Pompeius Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF 2  3  WorldCat 
Kansalliset:  Norja  Espanja  Ranska  BnF data  Saksa  Israel  Yhdysvallat  Ruotsi  Japani  Tšekki  Alankomaat  Puola  Vatikaani 
Tieteilijät:  CiNii 
Taiteenala:  ULAN 
Henkilöt:  Deutsche Biographie  DDB 
Muut:  IdRef 
Pompeius pakenee Farsaloksen taistelun tappion jälkeen. Jean Fouquet'n kuvitusta, 1470–1475 jaa.
Pompeiuksen kuva poikansa Sextus Pompeiuksen lyöttämässä dinaarissa, 40 eaa.
Oklahoman baptistinen yliopisto

| Oklahoman baptistinen yliopisto |
| --- | --- |

 engl. Oklahoma Baptist University 
Motto:  Eruditione Religioneque Veritas
Perustettu:  1910
Sijainti:  Shawnee, Oklahoma  Yhdysvallat
Sivusto:  https://www.okbu.edu/
Oklahoman baptistinen yliopisto (engl. Oklahoma Baptist University, lyh. OBU) on Yhdysvaltain Oklahomassa sijaitseva yksityinen yliopisto. Yliopisto on perustettu vuonna 1910 ja se sijaitsee Shawneen kaupungissa. Yliopisto on taustaltaan kristillinen, ja se toimii etelän baptistien työyhteydessä.
Aiheesta muualla

Yliopiston verkkosivusto (englanniksi)
Hannibal-LaGrangen yliopisto

| Hannibal-LaGrangen yliopisto |
| --- | --- |
 engl. Hannibal-LaGrange University 
Motto:  Scientia ad serviendum
Perustettu:  1858
Sijainti:  Hannibal, Missouri  Yhdysvallat
Sivusto:  https://www.hlg.edu/
Hannibal-LaGrangen yliopisto (engl. Hannibal-LaGrange University, lyh. HLGU) on Yhdysvaltain Missourissa sijaitseva yksityinen yliopisto. Yliopisto on perustettu vuonna 1858 ja se sijaitsee  Hannibalin kaupungissa. Yliopisto on taustaltaan kristillinen, ja se toimii etelän baptistien työyhteydessä.
Aiheesta muualla

Yliopiston verkkosivusto (englanniksi)
Fox (televisiokanava Suomessa)

| FOX |
| --- | --- |

Lähetykset alkoivat:  16. huhtikuuta 2012
Lähetykset loppuivat:  6. tammikuuta 2023
Omistaja:  Fox Networks Group Oy /   The Walt Disney Company
Kuvaformaatti:  16:9
Katsojaosuus:   2,4 % (2021, Finnpanel)
Maa:   Suomi
Korvasi kanavan:  SuomiTV
Kanavan korvasi:  STAR Channel
Kotisivu:  foxtv.fi
Saatavuus
Antenniverkko
Digita:  Kanava 12
Kaapeliverkko
DNA Welho:  Kanava 12 (HD) Kanava 32
Elisa:  Kanava 12 (HD) Kanava 32
Telia:  Kanava 12 (HD) Kanava 32
Infobox OKNimi-testi OK: 
FOX eli Fox Networks Group Oy oli Suomessa toiminut kaupallinen televisiokanava, joka korvasi SuomiTV:n 16. huhtikuuta 2012. Sen omisti Fox Networks Group Oy, jonka omistaa The Walt Disney Company.
Fox Networks Groupin omistukset siirtyivät Disneylle Fox-kaupan myötä maaliskuussa 2019.
FIC Nordic osti talousvaikeuksiin ajautuneen SuomiTV:n tammikuussa 2012 laajentaakseen toimintaansa yleensä Pohjoismaissa. Samalla Suomen Foxista tuli maksutelevisiokanaviin keskittyneen yhtiön ensimmäinen ilmaiskanava. FOX aloitti lähetykset 16. huhtikuuta 2012 kanavalla 12.
FOX siirtyi kanavanippuun C 13. tammikuuta 2015, ja tämän takia FOX ei enää näy Pohjois-Suomen antennitalouksissa.
6. tammikuuta 2023 kanava lanseerattiin uudelleen nimellä STAR Channel.
Ohjelmisto

Kanavan toimiluvan mukaan ohjelmistossa on oltava suomenkielistä sisältöä ja uutiset. Jo SuomiTV:nkin ohjelmistoon kuuluneiden uutisten ja raviohjelmien lähetykset jatkuivat nimenvaihdoksen jälkeen, minkä lisäksi yhtiö lupasi lisätä suomenkielistä tuotantoa. Kanavan tarjonta painottuu yhtiön linjauksen mukaan viihde-, asia- ja elämäntapaohjelmiin. Nimenmuutoksen myötä ohjelma-aika piteni seitsemästä tunnista 12 tuntiin.
Ohjelmisto > Suomalaissarjat

Lapin poliisit
Kymppitonni
Pelastajat Lappi
ToosaTV
Melkein Mensa
Onnenpyörä
Ohjelmisto > Amerikkalaissarjat

| --- | --- |
 24Kitchen  Aladdin  Ankronikka  Ally McBeal  American Dad!  Cosmos: kaikki elämästä  Criminal Minds  C.S.I. Miami  Da Vinci’s Demons  Endgame  Ensisilmäyksellä  Family Guy  Futurama  Good Behavior  Hetki ennen tuhoa  Huutokaupan metsästäjät  Ihmemies MacGyver  Ilman johtolankaa  Smurffit  Dora ja ystävät  Mighty Morphin Power Rangers  The Simpsons Movie  Karhuherra Paddington  Olipa kerran planeetta Maa  Maalaishiiri ja kaupunkilaishiiri  Prätkähiiret  Viidakon Ykä :  Legion  Lelumaan Niksu  Little Charmers - Lumoavat noitatytöt  Sketsiä!  Maailmanlopun odottajat  Mandelan perijättäret  Miehen puolikkaat  Moderni perhe  Nolot vartalot  Numb3rs  Pieni merenneito  Single Parents  Seikkailija Dora  S.H.I.E.L.D. Agentit  Supertehtaat  The Bridge  The Gifted  Teini-ikäiset mutanttininjakilpkonnat  Teletapit   The Walking Dead  Top Gear  Totta vai tarua  Wipeout  Simpsonit  Muppettien joulu  Tilt  My Little Pony: Jouluseikkailu
Ohjelmisto > Ohjelmistosta poistuneet ohjelmat

Conan 23. syyskuuta 2012 asti
Aiheesta muualla

Virallinen sivusto (Arkistoitu – Internet Archive)
Suomi nuorten talviolympialaisissa 2012

| 0 | 1 | 2 | 3 | 4 |
| --- | --- | --- | --- | --- |
Suomi nuorten olympialaisissa

Maakoodi: FIN
Kansallinen olympiakomitea: Suomen olympiakomitea
Kotisivu: Suomen olympiakomitea
Innsbruckin nuorten talviolympialaiset 2012
Urheilijoita: 42 urheilijaa 10 lajiryhmässä
| Mitalit Sija: 13. | Kultaa 2 | Hopeaa 2 | Pronssia 0 | Yhteensä 4 |
Olympiahistoria
Nuorten kesäolympialaiset
2010 • 2014
Nuorten talviolympialaiset
2012 • 2016
Suomi osallistui Innsbruckin vuoden 2012 nuorten talviolympialaisiin 42 urheilijan joukkueella kymmeneen urheilumuotoon. Avajaisissa Suomen lipunkantajana toimi maastohiihtäjä Katri Lylynperä.
Suomalaiset urheilijat voittivat Innsbruckista kaksi kulta- ja kaksi hopeamitalia, joiden lisäksi taitoluistelija Eveliina Viljanen saavutti sekajoukkuetta edustaen yhdistelmäjoukkueiden sekakilpailussa yhdessä venäläis- ja ukrainalaisluistelijoiden kanssa hopeamitalin. Skicross-laskija Niki Lehikoinen voitti ensimmäisenä suomalaisena nuorten olympiakultaa. Maan historian ensimmäisen nuorten talviolympiamitalin, hopean, saavutti puolestaan yhdistetyn hiihtäjä Ilkka Herola, jonka lisäksi freestylehiihtäjä Lauri Kivari saavutti hopeamitalin. Suomen poikien jääkiekkomaajoukkue voitti maansa toisen kultamitalin viimeisenä kisapäivänä.
Mitalistit > Kultaa

Niki Lehikoinen – freestylehiihto, poikien skicross (suksikrossi)
Markus Haapanen, Manu Honkanen, Waltteri Hopponen, Jaakko Hälli, Juuso Kannel, Kasperi Kapanen, Antti Kauppinen, Joel Kiviranta, Kaapo Kähkönen, Alex Levänen, Otto Nieminen, Miikka Pitkänen, Jere Rouhiainen, Eetu Sopanen, Otto Tolvanen, Joni Tuulola ja Jonne Yliniemi – jääkiekko, pojat
Mitalistit > Hopeaa

Ilkka Herola – yhdistetty, yksilökilpailu
Lauri Kivari – freestylehiihto, poikien lumikouru
(Eveliina Viljanen – taitoluistelu, sekajoukkueiden yhdistelmäkilpailu)
Henkilökunta

| 0 | 1 | 2 |
| --- | --- | --- |
|  Valmentajat Jukka Markkanen (alppihiihto)  Anuliisa Österlund (alppihiihto)  Kristian Holm (ampumahiihto)  Janne Hiltula (freestylehiihto)  Tomi Lämsä (päävalmentaja, jääkiekko)  Marko Ojanen (jääkiekko)  Antti Koskinen (lumilautailu)  Jouni Heinonen (maastohiihto)  Tuomas Virtanen (mäkihyppy)  Jason Andberg (pikaluistelu)  Tia Siromaa-Miettinen (taitoluistelu)  Antti Kuisma (yhdistetty)  |  Huoltajat Sauli Tuomisto (ampumahiihto)  Tero Ukkonen (freestylehiihto)  Mika Uuttu (jääkiekko)  Jari Nieminen (maastohiihto)  |  Muut Peter Brüll (joukkueenjohtaja)  Sari Tuunainen (joukkueen apulaisjohtaja/tiedottaja)  Kaisa Tahvanainen (johdon assistentti)  Ville Bister (lääkäri)  Peter Halén (fysioterapeutti)  Isabella Cedercreutz (nuori lähettiläs)  Tuomo Kärki (joukkueenjohtaja, jääkiekko)  |
Aiheesta muualla

Virallinen kisasivusto (englanniksi)
Ukrainan jalkapallomaajoukkue

Ukrainan jalkapallomaajoukkue on Ukrainaa kansainvälisissä maajoukkuekilpailuissa edustava joukkue, joka toimii Ukrainan jalkapalloliiton alaisuudessa.
Ukraina on lokakuussa 2023 FIFA-rankingissa sijalla 22. Parhaimmillaan se on ollut sijalla 13 vuonna 2006.
Maailmanmestaruuskilpailut

1998 – Ei selviytynyt karsinnoista
2002 – Ei selviytynyt karsinnoista
2006 –  Puolivälierät
2010 – Ei selviytynyt karsinnoista
2014 – Ei selviytynyt karsinnoista
2018 – Ei selviytynyt karsinnoista
2022 – Ei selviytynyt karsinnoista
Euroopan-mestaruuskilpailut

1996 – Ei selviytynyt karsinnoista
2000 – Ei selviytynyt karsinnoista
2004 – Ei selviytynyt karsinnoista
2008 – Ei selviytynyt karsinnoista
2012 –  Alkulohko
2016 –  Alkulohko
2020 –  Puolivälierät
2024 –  Alkulohko
Valmentajat

| Valmentaja | Vuodet | Ottelut | Voitot | Tasapelit | Tappiot | Tehdyt maalit | Päästetyt maalit | Voittoprosentti |
| --- | --- | --- | --- | --- | --- | --- | --- | --- |
| Viktor Prokopenko | 1992 | 3 | 0 | 1 | 2 | 2 | 5 | 16,67 % |
| Nikolai Pavlov (väliaik.) | 1992 | 1 | 0 | 1 | 0 | 1 | 1 | 50,00 % |
| Oleh Bazilevitš | 1993–1994 | 11 | 4 | 3 | 4 | 13 | 14 | 50,00 % |
| Nikolai Pavlov (väliaik.) | 1994 | 2 | 0 | 0 | 2 | 0 | 3 | 0,00 % |
| József Szabó | 1994 | 2 | 1 | 1 | 0 | 3 | 0 | 75,00 % |
| Anatoli Konkov | 1995 | 7 | 3 | 0 | 4 | 8 | 13 | 42,86 % |
| József Szabó | 1996–1999 | 32 | 15 | 11 | 6 | 44 | 26 | 64,06 % |
| Valeri Lobanovskyi | 2000–2001 | 18 | 6 | 7 | 5 | 20 | 20 | 52,78 % |
| Leonid Burjak | 2002–2003 | 19 | 5 | 6 | 8 | 18 | 23 | 42,11 % |
| Oleh Bloh’in | 2003–2007 | 46 | 21 | 14 | 11 | 65 | 40 | 60,87 % |
| Oleksi Myh’ailytšenko | 2008–2009 | 20 | 12 | 4 | 4 | 31 | 16 | 60 % |
| Myron Markevytš | 2010 | 4 | 3 | 1 | 0 | 9 | 3 | 75 % |
| Juri Kalitvintsev | 2010–2011 | 8 | 1 | 5 | 2 | 10 | 13 | 12,5 % |
| Myh’ailo Fomenko | 2012–2016 | 37 | 24 | 6 | 7 | 67 | 22 | 64,9% |
| Andri Ševtšenko | 2016–2021 | 51 | 25 | 13 | 13 | 71 | 61 | 49,0% |
| Oleksandr Petrakov | 2021–2023 | 15 | 6 | 7 | 2 | 23 | 13 | 40,0% |
| Ruslan Rotan | 2023 | 1 | 0 | 0 | 1 | 0 | 2 | 0,0% |
| Serhi Rebrov | 2023– | 8 | 4 | 3 | 1 | 14 | 9 | 50,0% |